AMATA ปรับเพิ่มกำไรปกติปี 59-60แนะซื้อมีแรงหนุนจากธุรกิจในเวียดนาม
AMATA คงคำแนะนำ BUY ด้วยราคาเป้าหมายปี 59 ใหม่ที่ 19.20 บาท (SOTP จาก TP16F = 16.20 บาท ด้วยวิธีเดียวกัน) ซึ่งมาจากส่วนของ AMATAV ที่เราได้เพิ่มมูลค่าของ Amata City Long Thanh (ACLT) เข้ามาเป็นหลักโดยพร้อมกันนี้เราปรับกำไรปกติในปี58-60 ไป -29%, +9% และ +47% ตามลำดับ เพื่อสะท้อนปัจจัยกระทบจากส่วนของธุรกิจในเวียดนามที่เข้ามาหนุน
16 ธ.ค. 2558

บล.โนมูระ พัฒนสิน ระบุในบทวิเคราะห์ (16 ธ.ค.) ว่าบริษัท อมตะ คอร์ปอเรชัน จำกัด (มหาชน) หรือAMATA คงคำแนะนำ BUY ด้วยราคาเป้าหมายปี 59 ใหม่ที่ 19.20 บาท (SOTP จาก TP16F = 16.20 บาท ด้วยวิธีเดียวกัน) ซึ่งมาจากส่วนของ AMATAV ที่เราได้เพิ่มมูลค่าของ Amata City Long Thanh (ACLT) เข้ามาเป็นหลัก
โดยพร้อมกันนี้เราปรับกำไรปกติในปี58-60 ไป -29%, +9% และ +47% ตามลำดับ เพื่อสะท้อนปัจจัยกระทบจากส่วนของธุรกิจในเวียดนามที่เข้ามาหนุน และเรามองว่าราคาหุ้นที่ปรับตัวลดลงสะสมนับแต่ต้นปี 58 ราว -16% (Vs. SET –1%) น่าจะสะท้อนความกังวลตลาดในประเด็นยอดขายที่ดินและกำไรที่ไม่สดใสในปี 58 (อยู่ในทิศทางเดียวกับที่เราคาด) ไปมากแล้ว ในขณะที่เราคาดธุรกิจขายที่ดินในประเทศผ่านจุดต่ำสุดไปแล้วตั้งแต่ครึ่งแรกปี 58 และกำลังมีภาพที่สดใสขึ้นจากแรงเสริมของธุรกิจในเวียดนาม นอกจากนี้บริษัทยังมี upside จากส่วนของ AMATAV จากนิคมฯใหม่ใน Halong ที่มีพื้นที่กว่า 36,000 ไร่ 
จากคาดธุรกิจขายที่ดินในประเทศของบริษัท (สัดส่วนเฉลี่ยราว 50% ของรายได้รวมในช่วงปี58-60) ได้ผ่านจุดต่ำสุดไปแล้วใน 1H15 และคาดยอดขายทั้งปีจะเติบโตต่อเนื่องใน 58-59 ราว 82% และ 85% เทียบช่วงเดียวกันของปีก่อน ตามลำดับ นอกจากนี้ยังมีแรงเสริมจากธุรกิจบริการสาธารณูปโภคที่เติบโตตามจำนวนลูกค้านิคมฯที่เพิ่มขึ้น รวมถึงส่วนแบ่งกำไรฯ โรงไฟฟ้าที่มีแนวโน้มเติบโตอย่างมั่นคงตั้งแต่ปี 59 เป็นต้นไป 
มีมุมมองต่อธุรกิจในเวียดนามดีขึ้นกว่าที่คาดเดิม จากที่การพัฒนานิคมฯ ACLT มีความชัดเจนมากขึ้นภายหลังการนำ AMATAV เข้าจดทะเบียนในตลาดฯ เราจึงได้นำมูลค่าในส่วนดังกล่าวเข้ามาเพิ่มในประมาณการ ซึ่งจะส่งให้แรงหนุนของธุรกิจของเวียดนามต่อ AMATA ใน FY15-17F สูงขึ้นมามีสัดส่วนเฉลี่ยราว 23% (Vs. เดิม 16%) และสูงกว่าในอดีตช่วง FY12-14 ที่มีสัดส่วนเฉลี่ยราว 9% ทั้งนี้แรงเสริมที่แข็งแกร่งมากขึ้นจะเข้ามาตั้งแต่ปี 2015F เป็นต้นไป (ดู exhibit 6) และก้าวกระโดดในปี 2017F หลังการเปิดขายที่ดินอุตสาหกรรมของ ACLT ซึ่งจะทำให้ยอดขายที่ดินในส่วนของเวียดนามเติบโตถึง 114% y-y หลังจากที่เติบโตต่อเนื่องมาแล้วตั้งแต่ปี 2015-2016F ราว 105% และ 75% ตามลำดับ
คาด AMATA ยังมี upside ที่น่าสนใจ จากส่วนของธุรกิจในเวียดนาม ที่มีโอกาสได้รับใบรับรองการลงทุนเพิ่มใน Amata City Halong ซึ่งมีพื้นที่กว่า 3 เท่า ของพื้นที่ ACBH และ ACLT รวมกัน ซึ่งเรามองว่าจะมีความคืบหน้าในประเด็นของการขอใบรับรองการลงทุนในช่วงปี 59